[{"text_idx": "#000001", "text": "Ni fydd angen mwy o ymyrraeth gan arolygwyr yng ngwasanaethau ysgolion Caerdydd wedi i'r Prif Arolygydd Addysg ddod i'r casgliad ei fod wedi gwneud \"cynnydd digonol\"."}, {"text_idx": "#000002", "text": "Daeth adroddiad gan Estyn ym mis Chwefror 2014 i'r casgliad bod angen i wasanaethau addysg y cyngor \"wella'n sylweddol\"."}, {"text_idx": "#000005", "text": "Ers mis Rhagfyr 2015 mae pedwar awdurdod lleol wedi dod allan o fesurau arbennig, sef categori gwaethaf y gall yr arolygwyr ei osod ar awdurdod."}, {"text_idx": "#000006", "text": "Caerdydd yw'r awdurdod addysg mwyaf yng Nghymru, ac roedd wedi ei osod yn y safle isaf ond un gan Estyn."}, {"text_idx": "#000007", "text": "Ond bellach mae'r Prif Arolygydd Addysg wedi dweud fod yr awdurdod wedi llwyddo i gryfhau ei wasanaethau addysg, er bod angen mwy o waith ar rai agweddau o'r gwasanaeth."}, {"text_idx": "#000008", "text": "Mae gwelliant wedi bod mewn safonau ymysg disgyblion 14 i 16 oed, ond dywedodd arolygwyr bod gormod o wahaniaeth yn dal i fod rhwng perfformiad ysgolion y brifddinas."}, {"text_idx": "#000009", "text": "Dywed Estyn bod y cyngor wedi cymryd camau \"cryf ag amserol\" i leihau gwaharddiadau disgyblion o ysgolion."}, {"text_idx": "#000010", "text": "Ond mae perfformiad y gwasanaeth addysg wrth geisio lleihau'r nifer o bobl ifanc nad ydynt mewn addysg neu hyfforddiant ymysg y gwaethaf yng Nghymru."}, {"text_idx": "#000011", "text": "Mae'r cyngor wedi gwella'r gefnogaeth mae'n ei gynnig i ysgolion \"ond mae perfformiad ambell i ysgol uwchradd yng Nghaerdydd yn dal yn bryder sylweddol\"."}, {"text_idx": "#000013", "text": "Gwasanaethau ysgolion Cyngor Ceredigion yw'r unig un yng Nghymru i gael ei ddisgrifio fel gwasanaeth gwych yn dilyn arolwg ym mis Chwefror 2014."}, {"text_idx": "#000014", "text": "Prif StraeonYsgolion o Gymru wedi wynebu trafferthion yn DoverPublished9 awr yn o\u0302lPencampwriaeth y Chwe Gwlad: Yr Alban 22-34 CymruPublished11 awr yn o\u0302l'Rhesymol' i newid arwyddair 'byd gwyn' eisteddfodPublished23 awr yn o\u0302l"}, {"text_idx": "#000027", "text": "Cysylltwch a\u0302 niTabledi a ffonau symudolHefyd yn Gymraeg"}]